title: Erkin savdo to’g’risida SHimoliy Amerika bitimi (NAFTA)
text: 498
  Kanadadagi to’g’ridan-to’g’ri xorijiy investitsiyalar tarkibida AQSHning ulushi
  75%dan, Kanadaning AQSHdagi ulushi esa 9%dan ortiq. AQSHga Meksika
  eksportining 70%dan ortig’i yo’naltirilib, AQSHdan Meksikaga 65% import kelib
  tushadi.
  Shimoliy Amerika integratsion guruhining mavjud tarkibi yevropadagi
  integratsiya modelidan farq qilib, bu quyidagilarda namoyon bo’ladi:
  - AQSH, Kanada va Meksika o’rtasidagi iqtisodiy o’zaro aloqalarning teng
  nisbatlarda emasligi;
  - bu guruh a’zolari rivojlanganlik darajasining keskin farq qilishi.
  Erkin savdo to’g’risida SHimoliy Amerika bitimi (NAFTA)ning asosiy jihatlari
  quyidagilardan iborat:
  - 2010 yilga qadar barcha bojxona to’lovlarini bekor qilish;
  - tovar va xizmatlar savdosidagi tarifsiz to’siqlarning ahamiyatli qismini
  bosqichma-bosqich tugutib borish;
  - Meksikadagi Shimoliy Amerika kapital qo’yilmalari uchun shart-sharoitlarni
  yaxshilash;
  - Meksika moliya bozorida AQSH va Kanada banklarining faoliyatini
  erkinlashtirish;
  - AQSH, Kanada va Meksika arbitraj komissiyasini tashkil etish.
  Shuningdek, kelgusida nafaqat NAFTA doirasida ichki mintaqaviy hamkorlikni
  chuqurlashtirish, balki boshqa Lotin Amerikasi mamlakatlari hisobiga uning tarkibini
  kengaytirish ham ko’zda tutilmoqda.
  Janubi-Sharqiy Osiyo mamlakatlari assotsiatsiyasi (ASEAN)
  1967 yilda
  tashkil topganligiga qaramay, faqat 1992 yilga kelib uning ishtirokchilari (Indoneziya,
  Malayziya, Filippin, Singapur, Tailand, Bruney, Vetnam, Myanma, Laos) o’z
  oldilariga 2008 yilga qadar yagona mintaqaviy erkin savdo hududini tashkil etish
  vazifasini qo’ydilar. ASEANning a’zosi hisoblangan har bir mamlakatning iqtisodiyoti
  YAponiya, AQSH, Osiyoning yangi industrial mamlakatlari iqtisodiyoti bilan
  chambarchas bog’liq.